মুহম্মদ জাফর ইকবাল আমার ভীষণ প্রিয় একজন লেখক। তিনি যে আমার কত প্রিয় লেখক, সেটা টের পাই যখন আমার জীবনের প্রথম দুইটা গল্প লেখার পর আবিষ্কার করি, গল্পদুটোর দুটো অংশের বর্ণনার ভঙ্গিতে আমি নিজের অজান্তেই মুহম্মদ জাফর ইকবালের লেখার ভঙ্গি অনুকরন করে ফেলেছি। তার সায়েন্স ফিকশনগুলো তো বটেই, কৈশর অনেক আগেই পার হয়ে এলেও এখনও তার কিশোর উপন্যাসগুলোও আগের মতোই গোগ্রাসে এক বসায় না পড়ে উঠতে পারি না।